Diari Oficial de la Generalitat Valenciana


Sumari del DOGV 3968, del 28-03-2001 (2001/2526)

Informació pública del projecte d'urbanització sector de sòl urbanitzable PP-1 Cales i Atalaies.
------------------------------------------------------------------------------------------------

### Dades del document

Número de DOGV
:   3968

Data del DOGV
:   28-03-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/2526


Organisme emissor
:   Ajuntament de la Vila Joiosa

Tipus de document
:   Anunci

Informació pública del projecte d'urbanització sector de sòl urbanitzable PP-1 Cales i Atalaies. [2001/M2526]
  
De conformitat amb el que estableix l'article 34 de la Llei Reguladora de l'Activitat Urbanística, per mitjà d'aquest edicte es fa públic, que la Comissió de Govern, en sessió ordinària celebrada el dia 7 de novembre de 2000, va adoptar, entre altres, el següent acord: projecte d'urbanització sector de sòl urbanitzable PP-1 Cales i Atalaies.
  
Proposta d'aprovació del projecte d'urbanització sector de sòl urbanitzable PP-1 Cales i Atalaies.
  
En data de 09.06.2000, amb registre número 5112, el senyor José María Ibarra Damia, en representació de la mercantil Nova Cala Villajoyosa SA, on se sol·licita: «que, tenint per presentat aquest escrit, junt amb el projecte d'urbanització sector de sòl urbanitzable PP1 Cales i Atalaies La Vila Joiosa (Alacant), l'admeta a tràmit i procedisca a la seua aprovació municipal».
  
En data de 07.07.2000, l ?alcalde va emetre el Decret 1.454, on es va resoldre sotmetre a informació pública el projecte d'urbanització de sector de sòl urbanitzable PP1 Cales i Atalaies del PGMO de la Vila Joiosa.
  
En data de 17.07.2000, es va publicar en el diari Información d'Alacant un edicte, per mitjà del qual se sotmet a informació pública el projecte indicat.
  
En data de 14.07.2000, es va remetre avís previ del tràmit d'informació pública a tots els titulars cadastrals afectats.
  
L'11.08.2000 es publica en el Diari Oficial de la Generalitat Valenciana número 3.813, l'edicte per mitjà del qual es fa públic el tràmit d'informació pública del projecte expressat.
  
Fonaments de dret:
  
Atés que s'han complit tots i cada un dels tràmits establits en la Llei Reguladora de L'Activitat Urbanística, i en l'article 139.1 del Decret 201/1998, de 15 de desembre, del Govern Valencià, pel qual s'aprova el Reglament de Planejament de la Comunitat Valenciana; on s'estableix: «Els projectes d'urbanització per a actuacions integrades se sotmetran al procediment d'aprovació propi dels programes, excepte quant a la competència entre iniciatives.
  
Serà innecessària la informació pública separada quan es tramiten al costat dels programes o plans.»
  
Vist que sotmés l'expedient al tràmit d'informació pública, no s'hi ha formulat cap al·legació.
  
Atés el que estableix l'informe de l'enginyer tècnic de OP Municipal d'11 d'octubre de 2000, on s'estableix en relació amb el projecte d'urbanització sector PP-1 Cales i Atalaies: «Revisat i analitzat el document de referència, s'ha observat que s'ajusta al vigent Pla General d'Ordenació Urbana i a la seua disposició addicional 4a (Normativa d'aplicació a les obres d'urbanització) de la Vila Joiosa, i al seu torn estan en perfecta concordança amb la Llei de Sòl, Llei Reguladora de l'Activitat Urbanística i Reglament de Gestió i Planejament. I havent finalitzat el tràmit d'exposició pública sense que hi hagueren al·legacions respecte d'això, s'informa favorablement per a la seua aprovació ....»
  
La Comissió de Govern acorda:
  
Primer
  
Aprovar el projecte d'urbanització del sector de sòl urbanitzable PP1 Cales i Atalaies, la Vila Joiosa (Alacant), presentat per la mercantil Nova Cala Villajoyosa SA, com a agent urbanitzador, per mitjà de registre d'entrada número 5.112, de 9 de juny de 2000.
  
Segon
  
Disposar la publicació del present acord, amb la remissió prèvia a la Conselleria d'Obres públiques urbanisme i transports del projecte degudament diligenciat, en el Diari Oficial de la Generalitat Valenciana, segons el que estableix l'indicat article 139.1 del Decret 201/1998 en relació amb l'article 59 de la Llei Reguladora de l'Activitat Urbanística ...»
  
Contra el present acord, definitiu en via administrativa, es podrà interposar amb caràcter potestatiu el recurs de reposició davant de la mateixa Comissió de Govern, en el termini d'un mes a partir de la publicació del present edicte, de conformitat amb el que estableix l'article 107 de la Llei de Règim Jurídic de les Administracions Públiques i Procediment Administratiu Comú. Al propi temps i de conformitat amb allò que s'ha establit en els articles 10, 25 i concordants de la Llei 29/1998, de 13 de juliol, Reguladora de la Jurisdicció Contenciosa Administrativa, podrà interposar-se recurs contenciós administratiu en el termini de dos mesos a partir de la publicació del present edicte davant de la Sala Contenciosa Administrativa del Tribunal Superior de Justícia de la Comunitat Autònoma Valenciana.
  
Cosa que faig pública als efectes oportuns.